Diari Oficial de la Generalitat Valenciana


Sumari del DOGV 9538, del 21-02-2023 (2023/1425)

Extracte de la correcció d'errades de la Resolució de 30 de desembre de 2022, del director general de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9538

Data del DOGV
:   21-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1425


Data del document
:   09-02-2023

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

Extracte de la correcció d'errades de la Resolució de 30 de desembre de 2022, del director general de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades. [2023/1425]  
BDNS(Identif.): 672049  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/672049).   
  
En el Diari Oficial de la Generalitat Valenciana núm. 9521, de 27 de gener de 2023, es va publicar la Resolució de 30 de desembre de 2022, del director general de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades, amb càrrec a l'exercici pressupostari 2023, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals, efectuada per les administracions competents, i s'estableixen bases reguladores i condicions per a finançar-la.  
  
Advertits diversos errors en la publicació, es procedeix mitjançant la correcció d'errors a la qual es refereix el present extracte a la correcció en el sentit següent:  
- El resolc sisé, apartat 4), queda redactat com segueix:  
4). Amb caràcter general, no es podrà sol·licitar més de quatre accions per aula de teoria acreditada o inscrita independentment de les especialitats que tinga acreditades o inscrites en aquesta. Aquesta limitació no serà aplicable al supòsit establit en l'apartat 1.d del resolc cinqué d'aquesta resolució ni a les accions formatives la duració de les quals siga inferior o igual a 120 hores.  
Quan una sol·licitud excedisca els límits assenyalats, es valoraran les accions formatives segons l'ordre de prioritat assenyalat en la sol·licitud, i no s'admetran les posteriors.  
- El resolc vint-i-tresé, apartat 16), queda redactat com segueix:  
  
16) Acceptar la inclusió en la llista d'entitats beneficiàries que es publicarà d'acord amb el que preveu l'article 18.1 de la Llei 38/2003, de 17 de novembre, general de subvencions, i donar a conéixer de manera inequívoca que es tracta d'una acció subvencionada per LABORA Servei Valencià d'Ocupació i Formació i el Ministeri d'Educació i Formació Professional, de conformitat amb les instruccions i els models que a aquest efecte subministre la direcció general competent en matèria de formació professional per a l'ocupació, d'acord amb el que preveu el número 4 del mateix article.  
- En el resolc seté, apartat 3f) i en l'annex I, apartat E) MH) les referències al Ministeri de Treball, Migracions i Seguretat Social, han de considerar-se que fan referència al Ministeri de Treball i Economia Social.  
- En l'annex I, apartat A), AO Adequació de l'oferta formativa, el punt 1) queda redactat com segueix:  
1) Per a la modalitat Col·lectius.  
Valoració de les especialitats formatives segons el grau de prioritat de l'Àrea Professional, ateses les necessitats detectades en matèria de qualificació-inserció: entre 0 i 25 punts.  
D'acord amb el que estableix el resolc quart, apartat dos, la valoració s'efectuarà atenent les àrees professionals que es determinen com a prioritàries en l'annex IV i segons el grau de prioritat establit, d'acord amb l'escala següent:  
  
Índex prioritat Punts  
Prioritat molt alta 25  
Prioritat alta 15  
Prioritat mitjana 10  
Sense prioritat 0  
  
- L'annex I, apartat B) GE Grau d'execució, queda redactat com segueix:  
GE Grau d'execució:  
S'atorgaran inicialment un màxim de 10 punts a totes les entitats que concórreguen a la present convocatòria. Aquesta puntuació inicial es reduirà d'acord amb el que es disposa en els següents apartats, referits a subvencions concedides amb càrrec a la convocatòria immediatament anterior a l'exercici que finança la present convocatòria:  
1. En el cas que l'entitat presentarà la renúncia a l'execució de la subvenció concedida d'alguna actuació, en un termini de cinc dies hàbils a comptar des de la data de la notificació de la resolució de concessió, no es reduirà cap punt.  
2. Aquesta puntuació es reduirà en 2 punts per cada actuació en la qual s'haguera presentat la renúncia a l'execució de la subvenció concedida després del cinqué dia hàbil a comptar de la data de notificació de la resolució de concessió i fins al desé dia hàbil des de la data de notificació.  
3. Aquesta puntuació es reduirà en 4 punts per cada actuació en la qual s'haguera presentat la renúncia a l'execució de la subvenció concedida en un termini posterior al de deu dies hàbils des de la data de notificació de la resolució de concessió.  
4. Es reduiria en 5 punts quan l'actuació no s'haguera iniciat a data 31 de gener de 2023 i tampoc s'haguera presentat renúncia a l'execució de la subvenció concedida.  
5. Es reduirà així mateix en 5 punts per cada actuació iniciada en termini en la qual no es detecte continuïtat en l'execució al mes d'haver-se iniciat.  
La puntuació final no podrà ser menor de 0 punts.  
Les reduccions anteriors no s'aplicaran a aquelles entitats a les quals se'ls haguera notificat la resolució de concessió en data posterior al 30 de novembre de l'exercici anterior al que finança la present convocatòria.  
En pròximes convocatòries es podrà establir penalitzacions en aquest apartat en proporció al percentatge de renúncies a l'execució de la subvenció concedida realitzades per l'entitat en exercicis anteriors.  
  
- La llegenda de l'annex II, Planificació per províncies i comarques de les accions formatives considerades prioritàries que es realitzaran en la modalitat Formació per a la Inserció, corresponent a la província d'Alacant queda redactat com segueix:  
«(\*) Totes les especialitats recollides en aquest annex incorporaran formació complementària de FCOO03, Inserció laboral, sensibilització mediambiental i en la igualtat de gènere, i de FCOO04, Foment i promoció del treball autònom.  
  
(26) EL COMTAT (27) L'ALCOIÀ (28) L'ALT VINALOPÓ  
(29) EL VINALOPÓ MITJÀ (30) LA MARINA ALTA (31) LA MARINA BAIXA  
(32) L'ALACANTÍ (33) EL BAIX VINALOPÓ (34) EL BAIX SEGURA »  
  
  
València, 9 de febrer de 2023.- El director general de LABORA, Servei Valencià d'Ocupació i Formació: Enric Nomdedéu i Biosca.